|  |
| --- |
| Wayfarer StævneHelsingør Sejlklub 27-28 april 2024 |
| **SEJLADSBESTEMMELSER** *Forkortelsen ”[DP]” i en regel i indbydelsen betyder, at straffen for brud på reglen efter protestkomitéens skøn kan være mildere end diskvalifikation.* |
| **1** | **REGLER** |
| 1.1 | Stævnet sejles efter de i *Kapsejladsreglerne* definerede regler inkl. Nordic Sailing Federation og Dansk Sejlunions forskrifter.  |
|  |  |
| **2** | **MEDDELELSER TIL DELTAGERNE** Meddelelser til deltagerne vil blive slået op på den officielle opslagstavle, som er placeret i gangen ved trappen til bureauet.  |
| **3** | **ÆNDRINGER I SEJLADSBESTEMMELSERNE** Enhver ændring i sejladsbestemmelserne vil blive slået op i henhold til SI 2 på den officielle opslagstavle før kl. 08:00 på den dag, hvor den vil træde i kraft, bortset fra at enhver ændring i tidsskemaet vil blive slået op senest kl. 20:00 dagen før, den vil træde i kraft.  |
| **4** | **SIGNALER, DER GIVES PÅ LAND** |
| 4.1 | Signaler, der gives på land, vil blive hejst på signalmast, der står ved klubhuset.  |
| 4.2 | Når Svarstanderen vises på land, erstattes ‘1 minut’ med ‘ikke mindre end 45 minutter’ i kapsejladssignalet Svarstander.  |
| **5** | **TIDSPLAN** |
| 5.1 | Dag | Antal sejladser | Første varselssignal |
| Lørdag | Så mange som muligt | 10:55 |
| Søndag | Så mange som muligt | 9:55 |
| 5.2 | Varselssignalet for efterfølgende sejladser samme dag vil blive afgivet så hurtigt som muligt.  |
| 5.3 | På stævnets første planlagte sejladsdag vil der ikke blive afgivet varselssignal senere end kl. 14:30. På stævnets sidste planlagte sejladsdag vil der ikke blive afgivet varselssignal senere end kl. 13:30.  |
| **6** | **KLASSEFLAG** Klasseflag er W.  |
| **7** | **KAPSEJLADSOMRÅDE** Kapsejladsområdet er NW for Helsingør Nordhavn  |
| **8** | **BANERNE** |

|  |  |
| --- | --- |
| 8.1 | Der sejles på op/ned bane, med gate. I et bilag til sejladsbestemmelserne vises skitse over banen inkl. de omtrentlige vinkler mellem banens ben, rækkefølgen, i hvilken mærkerne skal passeres, og den forlangte side for hvert mærke. Banerne udlægges, så den omtrentlige sejladstid for første båd i mål bliver 30 - 45 minutter. En eventuel afvigelse kan ikke danne grundlag for anmodning om godtgørelse. Dette ændrer regel 62.1(a).  |
| 8.2 | N/A  |
| **9** | **MÆRKER** |
| 9.1 | Topmærke er en gul bøje samt afvisermærke vest for den gule bøje. Gaten er to gule bøjer. Startlinjebøje er en gul stagbøje med orange markering. Målbøjen er en gul bøje med blå markering.  |
| 9.2 | Nye mærker, som foreskrevet i SI 11, vil være røde kugler (stor).  |
| 9.3 | Startlinjemærkerne vil være stagbøje eller båd med orange flag. Mållinjemærkerne vil være stagbøje eller båd med blåt flag. Toplinje og gate vil være gule bøjer |
| **10** | **STARTEN** |
| 10.1 | Sejladserne vil blive startet som beskrevet i RRS 26. For at varsko både om, at en sejlads eller serie af sejladser snart vil blive startet, hejses et orange flag (sammen med afgivelse af et lydsignal) mindst fire minutter før et varselssignal afgives.  |
| 10.2 | Startlinjen vil være mellem orange flag på startlinjemærkerne.  |
| 10.3 | - udgår -  |
| 10.4 | En båd, som ikke er startet senest 4 minutter efter sit startsignal, vil blive noteret "ikke startet" uden høring. Dette ændrer RRS A4 og A5.  |
| **11** | **MÆRKEFLYTNING**  |
| 11.1 | For at ændre næste mærkes position vil kapsejladskomitéen enten flytte det oprindelige mærke (eller mållinien) til en ny position eller udlægge et nyt mærke og fjerne det oprindelige mærke så hurtigt, som det er praktisk muligt. RRS 33 ændres, så det ved mærkeflytning er tilstrækkelig signalering at vise signalflag C og afgive gentagne lydsignaler.  |
| 11.2 | Udlægges nyt, eller ved flytning af eksisterende, top-mærke udgår mærke 1a af banen (afvisermærket).  |
| **12** | **MÅLLINJE** Mållinjen vil være mellem blå flag på mållinjemærkerne.  |
| **13** | **STRAFSYSTEMER** |
| 13.1 | RRS 44.1 er ændret, så to-runders-straffen erstattes af en en-rundes-straf  |
| **14** | **TIDSFRISTER OG SEJLADSTID** |

|  |  |
| --- | --- |
| 14.1 | Der gælder følgende tidsfrister: 1. mærke frist 20 min 1. båd i mål 60 min Hvis ingen båd har passeret 1. mærke inden "1. mærke frist", vil sejladsen blive opgivet. En evt. afvigelse i sejladstiden for ”1. båd i mål” kan ikke danne grundlag for anmodning om godtgørelse. Dette ændrer RRS 62.1(a).  |
| 14.2 | Både, som ikke fuldfører inden for 15 minutter efter den første båd har sejlet banen og har fuldført, vil blive noteret "ikke fuldført" uden høring. Dette ændrer RRS 35, A4 og A5.  |
| **15** | **PROTESTER OG ANMODNINGER OM GODTGØRELSE** |
| 15.1 | Protestskemaer fås på bureauet og skal afleveres der igen.  |
| 15.2 | Tidsfristen for protester og anmodninger om godtgørelse er 60 minutter, efter sidste båd har fuldført dagens sidste sejlads eller kapsejladskomiteen har signaleret ’Ikke flere kapsejladser i dag’, hvis dette er senere.  |
| 15.3 | Senest 30 minutter efter protestfristen vil der blive slået et opslag op i henhold til SI 2 for at informere deltagerne om høringer, hvor de enten er parter eller vidner. Starttidspunktet for høringerne meddeles ligeledes i henhold til SI 2.  |
| 15.4  | Meddelelser om protester fra kapsejladskomitéen, den tekniske komité eller protestkomitéen vil blive slået op som beskrevet i SI 2 for at informere både som krævet i RRS 61.1(b).  |
| 15.5 | - udgår -  |
| 15.6 | En båd kan ikke protestere mod overtrædelser af punkterne 17, 20, 22, 24, 25 og 26. Dette ændrer RRS 60.1(a).  |
| 15.7 | På stævnets sidste dag skal en anmodning om godtgørelse, som er baseret på en afgørelse i protestkomitéen indgives senest 30 minutter efter afgørelsen er meddelt. Dette ændrer RRS 62.2.  |
| **16** | **POINTGIVNING** |
| 16.1 | 1 sejlads er krævet for at udgøre en serie. |
| 16.2  | (a) Hvis færre end 5 sejladser gennemføres, vil en båds pointsum i serien være lig med summen af bådens point fra hver sejlads. |
|  | (b) Hvis fra 5 til 9 sejladser gennemføres, vil en båds pointsum i serien være lig med summen af bådens point fra hver sejlads fratrukket dens dårligste point. |
|  | (c) Hvis 10 eller flere sejladser gennemføres, vil en båds pointsum i serien være lig med summen af bådens point fra hver sejlads fratrukket dens to dårligste point.  |
| **17** | **SIKKERHED** En båd, som udgår af en sejlads, skal informere kapsejladskomitéen om det hurtigst muligt. [DP] Der startes ikke sejladser i en (middel) vindstyrke over 10 m/s målt af kapsejladskomitéen.  |
| **18** | **UDSKIFTNING AF BESÆTNING** Udskiftning af besætning er ikke tilladt uden skriftlig godkendelse fra kapsejladskomitéen. [DP]  |
| **19** | **UDSTYR OG MÅLEKONTROL** En båd eller udstyr kan til enhver tid kontrolleres for overensstemmelse med klassereglerne eller sejladsbestemmelserne. På vandet kan kapsejladskomitéen eller den tekniske komité pålægge en båd at sejle direkte til et anvist område for at blive kontrolleret.  |

|  |  |
| --- | --- |
| **20** | **REKLAME** Både skal føre reklamer valgt og udleveret af den organiserende myndighed. [DP]  |
| **21** | **KAPSEJLADSKOMITÉENS BÅDE** Kapsejladskomitéens både kan føre arrangørens klubstander.  |
| **22** | **LEDSAGEBÅDE** |
| **22.1** | Trænere og andre der sejler må ikke komme nærmere end 50 meter fra de kapsejlende både.  |
| **22.2** | - udgår -  |
| **23** | **BORTSKAFFELSE AF AFFALD** Affald kan afleveres til kapsejladskomitéens både.  |
| **24** | - udgår -  |
| **25** | - udgår -  |
| **26** | **RADIOKOMMUNIKATION** Når en båd kapsejler, må den hverken udsende eller modtage tale og datasignaler, som ikke er tilgængelige for alle både, undtagen i nødsituationer. [DP]  |
| **27** | **PRÆMIER** Der uddeles præmier for hver 5. startende båd.  |
| **28** | **ANSVARSFRASKRIVNING** Deltagerne deltager i stævnet fuldstændig på deres egen risiko. (Se RRS3 3 Beslutning om at deltage) Den arrangerende myndighed påtager sig ikke noget ansvar for materielskade, personskade eller dødsfald, der opstår som følge af eller før, under eller efter stævnet.  |
| **29** | **FORSIKRING** Hver deltagende båd skal være omfattet af en gyldig tredjeparts ansvarsforsikring med en minimumsdækning på 5.000.000 kr. pr. hændelse eller tilsvarende i anden valuta.  |

**Bilag ’l sejladsbestemmelser – Baneskitse**

Startlinjen passeres ved start. Der krydses til topmærket og afvisermærket rundes. Derefter til gaten hvor et valgfrit mærke rundes og der krydses tilbage til topmærket. Derefter læns til mållinjen.

